‘ભારત રત્ન’ સચીન તેંડુલકર 2012માં રાજ્યસભામાં નિયુક્ત કરવામાં આવ્યા હતા. ક્રિકેટની રમતમાં આપેલા ઉત્કૃષ્ટ યોગદાન બદલ રાષ્ટ્રપતિએ એમને સમ્માનિત કર્યા હતા. સચીન તેંડુલકર આજે વિદાયસમારંભ વખતે પણ હાજર રહી શક્યા નહોતા. પોતાની છ વર્ષની મુદત દરમિયાન તેઓ ગૃહમાં ક્યારેય સંબોધન કરી શક્યા નહોતા. ગયા વર્ષની 21 ડિસેમ્બરે ‘રાઈટ ટુ પ્લે’ વિષય પર પોતાનું પહેલું સંબોધન કરવા ઊભા થયા હતા, પણ સભ્યોએ ભારે ઘોંઘાટ કરતાં તેઓ સંબોધન કરી શક્યા નહોતા. ત્યારબાદ એમણે પોતાનું સંબોધન ફેસબુક પર મૂકી દીધું હતું.